**Θέμα 1: Ανάλυση εσωτερικού και εξωτερικού περιβάλλοντος επιχείρησης / οργανισμού και προτάσεις στρατηγικής ανάπτυξης**

Επιλέξτε μία επιχείρηση / έναν οργανισμό της επιλογής και πραγματοποιήστε τεκμηριωμένη ανάλυση του εσωτερικού και εξωτερικού του περιβάλλοντος. Συγκεκριμένα:

1. **Αποτυπώστε μέχρι (max) 10 παράγοντες του εσωτερικού περιβάλλοντος**. Τους βασικότερους, σημαντικότερους ή πιο χαρακτηριστικούς παράγοντες που αφορούν το εσωτερικό περιβάλλον του οργανισμού και που παίζουν ή δύναται να παίξουν καθοριστικό ρόλο στη λειτουργία του. Δώστε έμφαση όχι στο αριθμητικό σκέλος (δεν είναι υποχρεωτικό να καταγράψετε 10 παράγοντες), αλλά στην τεκμηρίωση. Αφιερώστε 2-3 προτάσεις για να περιγράψετε «γιατί» οι εν λόγω παράγοντες επηρεάζουν τον Φορέα της επιλογής σας και «πως».
2. **Πραγματοποιήστε ανάλυση εξωτερικού περιβάλλοντος PESTEL αποτυπώνοντας μέχρι (max) 3 παραμέτρους για κάθε μία από τις διαστάσεις του εν λόγω πλαισίου ανάλυσης**. Ανάλογα τον Φορέα που έχετε επιλέξει μπορεί κάποια από τις διαστάσεις του πλαισίου να μην έχει να σας προσφέρει παράγοντες προς ανάλυση. Όπως ανωτέρω, αφιερώστε 2-3 προτάσεις για να τεκμηριώσετε γιατί επιλέξατε να αποτυπώσετε τους εν λόγω παράγοντες.
3. **Χρησιμοποιήστε τις ανωτέρω αναλύσεις εσωτερικού και εξωτερικού περιβάλλοντος, για να υλοποιήσετε SWOT Analysis**. Θυμηθείτε πως οι Δυνάμεις και οι Αδυναμίες αφορούν το εσωτερικό περιβάλλον (καταγράψτε το μέγιστο 3 Δυνάμεις και 3 Αδυναμίες), ενώ οι Ευκαιρίες και οι Απειλές το εξωτερικό περιβάλλον (καταγράψτε το μέγιστο 3 Ευκαιρίες και 3 Απειλές). Η απάντηση σας να είναι τεκμηριωμένη, αφιερώνοντας 2-3 προτάσεις για να περιγράψετε / αιτιολογήσετε όσο αποτυπώνετε.
4. **Αξιοποιήστε τη SWOT για να προτείνετε στρατηγικές στον Φορέα της επιλογής σας**. Αιτιολογήστε στην απάντηση σας.

**Απάντηση**: